Document ID: /roh_data/filtered/Billingualer_Corpus_interleaved-de-rm.jsonl.gz/1875

This is a text translated from German to Rumantsch Grischun.
Regierungsmitteilung vom 25. November 2010

Die Bündner Regierung hat beschlossen, den im Jahr 2008 eingeführten Wettbewerb für professionelles Kulturschaffen für kleine Projekt fortzusetzen. Im Übrigen hat sie ihre Stellungnahmen zu verschiedenen Vernehmlassungsvorlagen des Bundes verfasst.

Wettbewerb für professionelles Kulturschaffen für kleine Projekte wird weitergeführt

Der im Jahr 2008 im Kanton Graubünden eingeführte Wettbewerb für professionelles Kulturschaffen für kleine Projekte wird auch künftig fortgesetzt und jährlich ausgeschrieben. Dies hat die Bündner Regierung beschlossen. Für den Wettbewerb steht jährlich ein Gesamtbudget von 100'000 Franken aus dem Landeslotteriefonds zur Verfügung, mit welchem maximal zehn Projekte mit maximal je 10'000 Franken in Form von freien Stipendien oder Werkbeiträgen ausgezeichnet werden können.

Die definitive Fortführung erfolgt aufgrund der grossen Nachfrage, der Eingabe von künstlerisch interessanten Projekten und auch wegen der positiven Rückmeldungen der Kulturschaffenden. Während der dreijährigen Pilotphase von 2008 bis 2010 sind im Durchschnitt 45 Projekte pro Jahr eingereicht worden. Damit wird ein bewährtes und wichtiges Förderinstrument im Bereich des professionellen Kulturschaffens beibehalten und institutionalisiert.

Der Wettbewerb für kleine Projekte ergänzt den bereits seit 1998 durchgeführten Wettbewerb für professionelles Kulturschaffen. Bei diesem Wettbewerb werden für grössere Projekte Werkbeiträge oder freie Stipendien in der Höhe von je maximal 20'000 Franken vergeben.

Regierung lehnt steuerliche Förderung des Bausparens ab

Die Bündner Regierung spricht sich gegen eine steuerliche Förderung des Bausparens aus. Diese ist nicht zielführend, nicht verfassungskonform und bewirkt eine weitere Verkomplizierung des Steuerrechts. Dies hält die Regierung in ihrer Vernehmlassungsantwort zu einer Parlamentarischen Initiative der Kommission für Wirtschaft und Abgaben des Ständerats fest. Darin unterbreitet die Kommission einen indirekten Gegenvorschlag zu den Volksinitiativen "Eigene vier Wände dank Bausparen" sowie zur Bauspar-Initiative.

Der vorgeschlagene Bausparabzug greift der Regierung zufolge in den Grundsatz der Besteuerung nach der wirtschaftlichen Leistungsfähigkeit ein. Ausserdem ist nicht erkennbar, inwiefern ein solcher Abzug die Wohneigentumsquote tatsächlich erhöhen könnte. Um den Wohnbau zu fördern, genügen nach Ansicht der Regierung die heutigen steuerrechtlichen Massnahmen zur Wohneigentumsförderung im Rahmen der beruflichen und der gebundenen Vorsorge. So bedarf es nicht eines neuen Abzugs, der das Steuerrecht erneut komplizierter und gleichzeitig weniger gerecht macht.

Geplante Einrichtung von Umweltzonen wird befürwortet

Die Bündner Regierung begrüsst den Vorschlag des Bundes, rechtliche Grundlagen für die Einrichtung von Umweltzonen zu schaffen. Wie die Regierung in ihrer Vernehmlassungsantwort an den Bund schreibt, kommt für den Kanton Graubünden die Einrichtung von Umweltzonen zum jetzigen Zeitpunkt zwar nicht in Frage. Aber verschiedene Studien für Agglomerationen haben gezeigt, dass Umweltzonen bei geeigneter Ausgestaltung eine effiziente Massnahme darstellen, um die Luftqualität lokal erheblich zu verbessern.

Bisher war die Realisierung von solchen Zonen aus verkehrsrechtlichen Gründen nicht möglich. Vorgesehen ist, dass in Umweltzonen nur vergleichsweise emissionsarme Fahrzeuge verkehren dürfen. Mit der Einrichtung solcher Zonen soll die Belastung der Umwelt durch Emissionen aus dem Strassenverkehr reduziert werden.

Vorbehalte gegenüber der Kulturbotschaft des Bundes

Die Bündner Regierung befürwortet grundsätzlich das Bestreben des Bundes, die Kulturförderung neu strategisch über eine vierjährige Periode politisch und finanziell zu steuern. Im Einzelfall bringt die Regierung in ihrer Vernehmlassungsantwort zur sogenannten "Kulturbotschaft 2012-2015" aber Vorbehalte und Änderungswünsche an.

So verlangt die Regierung, dass der Bund seiner finanziellen Verantwortung nachkommt. Sie erwartet, dass der Bund seinen Beitrag in den Bereichen Heimatschutz und Denkmalpflege für die Jahre 2012-2015 auf 125 Millionen Franken erhöht. Die in der Kulturbotschaft aufgenommene Minimalvariante von 85 Millionen Franken reicht nicht aus, denn ein Abbau der Leistungen der öffentlichen Hand würde den Bestand des baulichen Kulturerbes gefährden.

Ausserdem fordert die Regierung, dass die bundeseigenen Institutionen im Bereich der Kulturförderung weiterhin vollständig durch den Bund unterstützt werden. Zu den Bundesaufgaben gehören neben den bundeseigenen kulturellen Institutionen die Denkmalpflege und der Heimatschutz, der Bereich Film sowie die kulturelle Präsenz im Ausland. Schliesslich ist es nach Ansicht der Regierung nicht Sache des Bundes, mit Anschubfinanzierungen die Kulturpolitik in den Kantonen zu beeinflussen. Vielmehr soll der Bund mögliche Programme gemeinsam mit den Kantonen und Städten entwickeln und angemessen mitfinanzieren.

Aus Gemeinden und Regionen

Tujetsch:

Das Projekt "Lawinenverbauung Plauncas Nireil" der Gemeinde Tujetsch wird genehmigt. An die Kosten wird ein Beitrag von höchstens 287'550 Franken zugesichert.

Scharans:

Die Teilrevision der Ortsplanung der Gemeinde Scharans vom 3. März 2010 wird genehmigt.

Kantonsbeiträge an verschiedene Institutionen

AO Forschungsinstitut Davos:

Dem AO Forschungsinstitut Davos wird für die Jahre 2010 bis 2013 ein Beitrag von insgesamt 880'000 Franken, jährlich 220'000 Franken, zugesichert. Der Beitrag, der zu Gunsten von Stipendiaten eingesetzt wird, beruht auf einer Leistungsvereinbarung mit dem Kanton.

Personelles

Fadri Ramming

, wohnhaft in Chur, ist als Mitglied und Präsident der Verwaltungskommission der Psychiatrischen Dienste Graubünden für den Rest der Amtsdauer bis 30. Juni 2013 gewählt worden. Er tritt die Nachfolge von Mario Cavigelli an.

Gremium: Regierung

Quelle: dt Standeskanzlei Graubünden

25.11.2010
Communicaziun da la regenza dals 25 da november 2010

La regenza grischuna ha concludì da cuntinuar cun la concurrenza per promover la lavur culturala professiunala tar projects pitschens. Ultra da quai ha ella formulà sias posiziuns tar differentas missivas da consultaziun da la confederaziun.

Concurrenza per promover la lavur culturala professiunala tar projects pitschens

La concurrenza per promover la lavur culturala professiunala ch'è vegnida introducida l'onn 2008 en il chantun Grischun cuntinuescha e vegn publitgada mintga onn. Quai ha concludì la regenza grischuna. Per la concurrenza stat a disposiziun in preventiv general da 100'000 francs or dal fond da la lottaria naziunala. Questa summa permetta da premiar maximalmain 10 projects a maximalmain mintgamai 10'000 francs, e quai sco stipendis libers u sco contribuziuns ad ovras.

Il project cuntinuescha definitivamain pervia da la gronda dumonda, pervia da l'inoltraziun da projects ch'èn interessants dal punct da vista artistic ed er pervia dals resuns positivs da vart da las artistas e dals artists. Durant la fasa da pilot da trais onns da 2008 fin 2010 èn vegnids inoltrads en media 45 projects per onn. Uschia vegn mantegnì ed instituziunalisà in instrument per promover la lavur culturala professiunala ch'è sa cumprovà e ch'è impurtant.

La concurrenza tar projects pitschens cumplettescha la concurrenza tar projects pli gronds per promover la lavur culturala professiunala che vegn realisada dapi l'onn 1998. En questa concurrenza vegnan surdadas contribuziuns ad ovras u stipedis d'in import da maximalmain 20'000 francs.

La regenza refusescha privilegis da taglia per il respargn immobigliar

La regenza grischuna pleda cunter privilegis da taglia per il respargn immobigliar. Quest privilegi na maina betg a la finamira, n'è betg confurm a la constituziun ed ha per consequenza ch'il dretg fiscal daventa anc pli cumplitgà. Quai constatescha la regenza en sia resposta da consultaziun tar ina iniziativa parlamentara da la cumissiun per economia e taxas dal cussegl dals chantuns. En questa iniziativa suttametta la cumissiun ina cuntraproposta indirecta a las iniziativas dal pievel "Access a proprietad grazia al respargn immobigliar" sco er "iniziativa davart il respagn immobigliar".

Tenor la regenza pregiuditgescha la deducziun previsa per il respargn immobigliar il princip da la taxaziun tenor la capacitad economica. Ultra da quai n'èsi betg cler quant fitg ch'ina tala deducziun possia effectivamain augmentar la quota d'atgna proprietad. Per promover la construcziun d'abitaziuns bastan – a l'avis da la regenza – las mesiras vertentas dal dretg fiscal, e quai en il rom da la prevenziun professiunala e liada. I na vul nagina nova deducziun che fa daventar il dretg fiscal puspè pli cumplitgà ed a medem temp main gist.

Zonas ecologicas vegnan beneventadas

La regenza grischuna beneventa la proposta da la confederaziun da crear la basa legala per stgaffir zonas ecologicas. Sco che la regenza scriva en sia resposta da consultaziun a la confederaziun n'èsi il mument betg pussaivel per il chantun Grischun da stgaffir zonas ecologicas. Differents studis davart aglomeraziuns han dentant mussà che zonas ecologicas èn ina mesira effizienta – sch'ellas èn concepidas en moda adequata – per meglierar considerablamain la qualitad da l'aria en in lieu determinà.

Fin ussa n'èsi betg stà pussaivel da realisar talas zonas per motivs dal dretg da traffic. En zonas ecologicas èsi previs da laschar circular mo vehichels cun relativamain paucas emissiuns. La creaziun da talas zonas duai reducir la grevezza per l'ambient causa emissiuns dal traffic sin via.

Resalvas envers la missiva da la confederaziun davart la lescha per promover la cultura

La regenza grischuna beneventa da princip las stentas da la confederaziun da controllar politicamain e finanzialmain la promoziun da la cultura da nov cun ina strategia da 4 onns. En sia resposta da consultaziun tar la "missiva davart la lescha per promover la cultura 2012-2015" exprima la regenza dentant resalvas e giavischs.

Uschia pretenda la regenza che la confedraziun surpiglia sia responsabladad finanziala. Ella spetga che la confederaziun augmentia sin 125 milliuns francs sia contribuziun en il sectur da la protecziun da la patria e da la tgira da monuments per ils onns 2012-2015. La varianta minimala dad 85 milliuns francs ch'è vegnida recepida en la missiva davart la lescha per promover la cultura na basta dentant betg, perquai che ina reducziun da las prestaziuns dal maun public periclitass l'existenza da l'ierta culturala architectonica.

Ultra da quai pretenda la regenza che las instituziuns federalas da la promoziun da la cultura vegnian sustegnidas er vinavant cumplettamain da la confederaziun. Las incumbensas federalas èn – ultra da las instituziuns culturalas federalas – la tgira da monuments e la protecziun da la patria, il sectur dals films sco er la preschientscha culturala a l'exteriur. Tenor l'avis da la regenza n'èsi la finala betg chaussa da la confederaziun d'influenzar la politica culturala dals chantuns tras finanziaziuns inizialas. La confederaziun duai plitost sviluppar eventuals programs ensemen cun ils chantuns e cun las citads e finanziar quels en moda adequata.

Da vischnancas e da regiuns

Tujetsch:

Il project "Rempar da lavinas Plauncas Nireil" da la vischnanca da Tujetsch vegn approvà. Als custs vegn garantida ina contribuziun da maximalmain 287'550 francs.

Scharàns:

La revisiun parziala da la planisaziun locala da la vischnanca da Scharàns dals 3 da mars 2010 vegn approvada.

Contribuziuns chantunalas a differentas instituziuns

Institut da perscrutaziun AO Tavau:

A l'institut da perscrutaziun AO Tavau vegn garantida ina contribuziun da totalmain 880'000 francs, annualmain 220'000 francs, per ils onns 2010 fin 2013. La contribuziun che vegn impundida per stipendis, sa basa sin ina cunvegna da prestaziun cun il chantun.

Chaussas persunalas

Fadri Ramming

, domicilià a Cuira, è vegnì elegì sco commember e sco president da la cumissiun administrativa dals servetschs psichiatrics dal Grischun per il rest da la perioda d'uffizi fin ils 30 da zercladur 2013. El daventa successur da Mario Cavigelli.

Gremi: regenza

Funtauna: rg chanzlia chantunala dal Grischun

25.11.2010